Р Е Ш Е Н И Я

ВЗЕТИ НА ДВАДЕСЕТ И ОСМОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА 30 СЕПТЕМВРИ 2025 ГОДИНА

**ПО ПЪРВА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Стефка Иванова – зам. кмет на Община Карнобат, относно**: Продажба на имот – частна общинска собственост, чрез публичен търг. **Вх. №415/23.09.2025г.**

Р Е Ш Е Н И Я:

 **28.309.**І. Общински съвет-Карнобат, на основание чл.21, ал.1, т.12 от Закона за местното самоуправление и местната администрация, чл. 8, ал. 9 от Закона за общинската собственост и чл.2, ал.2 от Наредбата за реда за придобиване, управление и разпореждане с общинско имущество–собственост на Община Карнобат, допълва приетата с Решение № 20.200 / 30.01.2025 г. на ОбС-Карнобат „Програма за управление и разпореждане с имоти - общинска собственост за 2025 година“ , като в раздел III.Б.“Имоти, за продажба“ се добави:

* Поземлен имот с идентификатор 36525.501.3469 по КККР на гр.Карнобат, общ. Карнобат, обл. Бургас, одобрени със Заповед №РД-18-100/27.06.2024г. на изпълнителния директор на АГКК, находящ се в гр.Карнобат, кв. „Люляците“, с площ 341 кв.м, трайно предназначение на територията: урбанизирана, начин на трайно ползване: ниско застрояване (до 10м), предишен идентификатор: няма, номер от предходен план: 501.3469, квартал: 106, парцел: XIII-3460, при съседи: 36525.501.4046, 36525.501.1861, 36525.501.3468 и 36525.501.3470, за който е съставен АЧОС № 3614 / 24.02.2006 г.

**28.309.IІ.** Общински съвет-Карнобат, на основание чл.21, ал. 1, т. 8 от ЗМСМА и чл.35, ал.1 от Закона за общинската собственост, определя за продажба следните имоти – частна общинска собственост:

* Поземлен имот с идентификатор 36525.501.3469 по КККР на гр.Карнобат, общ. Карнобат, обл. Бургас, одобрени със Заповед №РД-18-100/27.06.2024г. на изпълнителния директор на АГКК, находящ се в гр.Карнобат, кв. „Люляците“, с площ 341 кв.м, трайно предназначение на територията: урбанизирана, начин на трайно ползване: ниско застрояване (до 10м), предишен идентификатор: няма, номер от предходен план: 501.3469, квартал: 106, парцел: XIII-3460, при съседи: 36525.501.4046, 36525.501.1861, 36525.501.3468 и 36525.501.3470, за който е съставен АЧОС № 3614 / 24.02.2006 г., при пазарна цена: 9440,00 (девет хиляди четиристотин и четиридесет) лева, без ДДС.

Данъчната оценка на имота е 5387,80 лв.

 **28.309.**ІІI. Продажбата на имота по т.IІ да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат, с начална цена – не по-ниска от определената от Общински съвет-Карнобат пазарна цена. Купувачът заплаща цената на имота, данък върху стойността на имота, съгласно чл.42 ал.2 от Наредбата за местните данъци на територията на Община Карнобат, такса върху стойността на прехвърляния имот в размер, определен в т.17 от Приложение № 12 от Наредбаза определянето и администрирането на местните такси и цени на услуги на територията на Община Карнобат, дължимия данък съгласно ЗДДС и възстановява стойността на разходите, направени от общината за изготвянето на пазарната оценка.

**28.309.IV.** Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правнита сделка.

 **ПО ВТОРА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Стефка Иванова – зам. кмет на Община Карнобат, относно**: ПРЕКРАТЯВАНЕ НА СЪСОБСТВЕНОСТ МЕЖДУ ОБЩИНА КАРНОБАТ И ФИЗИЧЕСКИ ЛИЦА, ЧРЕЗ ПРОДАЖБА НА 130/1950 ИД.Ч.КВ.М ПРИДАВАЩИ СЕ КЪМ УПИ VІ-99 В КВ.35 ПО ПЛАНА НА С. ОГНЕН. **Вх. № 416/23.09.2025г.**

РЕШЕНИЕ

**28.310.I**. **Общински съвет – гр. Карнобат**, на основание чл. 21, ал. 1, т. 8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.36, ал.1, т.2 от Наредбата за реда за придобиване, управление и разпореждане с общинско имущество – собственост на община Карнобат, дава съгласие за прекратяване на съществуващата съсобственост между **Община Карнобат**, от една страна и **Катя Киркова** непълнолетна, действаща в присъствието и със съгласието на законния си представител – майка си Доротея Киркова**,** от друга страна, върху:

**УРЕГУЛИРАН ПОЗЕМЛЕН ИМОТ VІ-99** (шести за поземлен имот деветдесет и девет) в **кв.35** (тридесет и пет) по плана на с.Огнен, с площ от 1950 кв.м, при граници на целия имот: север – упи ІІІ-98; изток – улица; юг – упи VІІ-107,108; запад – упи ІV-98, **чрез продажба** на общинската идеална част от имота, представляваща **130/1950** (сто и тридесет от хиляда деветстотин и петдесет) **идеални части кв.м,** на Катя Киркова непълнолетна, действаща в присъствието и със съгласието на законния си представител – майка си Доротея Киркова за сумата от **918,00 лева** **(деветстотин и осемнадесет лева), без ДДС**.

Данъчната оценка на общинската част от имота е **298,60 лева** (двеста деветдесет и осем лева и шестдесет стотинки).

**28.310.II. Катя Киркова,** следва да заплати стойността на идеалните части от имота, 2,6 % местен данък, съгласно Наредбата за местните данъци на територията на община Карнобат, такса съгласно Приложение №12 от Наредбата за определянето и администрирането на местните такси и цени на услуги на територията на Община Карнобат, 20 % ДДС, съгласно чл. 45, ал.5, т.1 от ЗДДС, както и стойността на разходите по чл.31, ал.2 от НРПУРОИ. Срокът и начинът на заплащане на дължимата сума да се определят със заповедта на Кмета на Община Карнобат.

**28.310.III.** **Общински съвет – гр.Карнобат**, възлага на Кмета на Община Карнобат да извърши необходимите действия по прекратяване на съсобствеността.

**ПО ТРЕТА ТОЧКА ОТ ДНЕВНИЯ РЕД** – **ДОКЛАДНА ЗАПИСКА от Стефка Иванова – зам. кмет на Община Карнобат, относно**: Учредяване право на ползване на поземлен имот с идентификатор **72080.8.89** по КККР на с.Смолник, община Карнобат, област Бургас, с площ 2918 кв.м, в местността „Текмеджето”, трета категория, трайно предназначение на територията: земеделска, с начин на трайно ползване: пасище, номер по предходен план: 000089, за устройване на постоянен пчелин. **Вх. №417/23.09.2025г.**

Р Е Ш Е Н И Я:

**28.311.**I. Общински съвет-Карнобат, на основание чл.21, ал.1, т.12 от Закона за местното самоуправление и местната администрация, чл. 8, ал. 9 от Закона за общинската собственост и чл.2, ал.2 от Наредбата за реда за придобиване, управление и разпореждане с общинско имущество – собственост на Община Карнобат, допълва приетата с Решение № 20.200 / 30.01.2025 г. на ОбС-Карнобат „Програма за управление и разпореждане с имоти - общинска собственост за 2025 година“ като в раздел III.Г.“Имоти за учредяване на ограничени вещни права“, се добави:

ПИ с идентификатор 72080.8.89 по КККР на с.Смолник, с площ 2918 кв.м, в местността „Текмеджето”, трета категория, трайно предназначение на територията: земеделска, с начин на трайно ползване: пасище, за който е съставен АПОС № 6796 ОТ 22.05.2012 г., за устройване на постоянен пчелин, за срок от 10 /десет/ години.

**28.311.**ІІ. Дава съгласие за учредяване без търг или конкурс на възмездно право на ползване за устройване на постоянен пчелин за срок от 10 /десет/ години на „Българска мандра“ ЕООД, ЕИК 207298430, върху поземлен имот с идентификатор **72080.8.89** по кадастралната карта и кадастралните регистри на с.Смолник, община Карнобат, област Бургас, одобрена със Заповед РД-18-657/09.03.2018г. на Изпълнителен директор на АГКК, с площ 2918 кв.м, в местността „Текмеджето”, трета категория, трайно предназначение на територията: земеделска, с начин на трайно ползване: пасище, номер по предходен план: 000089, при цена: 68,00 (шестдесет и осем) лева/дка/година.

**28.311.**ІІІ. Възлага на Кмета на Община Карнобат да предприеме всички последващи действия, свързани с учредяване правото на ползване.

 **ПО ЧЕТВЪРТА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Стефка Иванова – зам. кмет на Община Карнобат, относно**: Таксиметров превоз на пътници – определяне на минимални и максимални цени за един километър пробег, за територията на община Карнобат, за 2026 година. **Вх. № 418/24.09.2025г.**

Р Е Ш Е Н И Е:

**28.312.**На основание чл.21, ал.1, т. 23 от ЗМСМА, чл.24а, ал.11 от Закона за автомобилните превози и чл.24, ал.5 от Наредба № 34 от 1999 г. за таксиметров превоз на пътници, Общински съвет-Карнобат:

1. Определя минимални цени за таксиметров  превоз  на пътници на територията на община Карнобат за 2026 г. за един километър пробег по съответната тарифа,  както следва:

* Дневна тарифа -  цена за 1 км. пробег – 0,50 € / 0.98 лв.
* Нощна тарифа  - цена за 1 км. пробег – 0,60 € / 1.17 лв.

2. Определя максимални цени за таксиметров превоз на пътници на територията на община Карнобат за 2026 г. за един километър пробег по съответната тарифа,  както следва:

* Дневна тарифа -  цена за 1 км. пробег – 1,00 € / 1.96 лв.
* Нощна тарифа  - цена за 1 км. пробег – 1,50 € / 2.94 лв.

3. Възлага на Кмета на общината да уведоми за настоящото решение всички таксиметрови превозвачи, извършващи таксиметров превоз на територията на община Карнобат, както и да го оповести чрез вестник „Карнобатски глас“.

 **ПО ПЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Маргарита Стаматова – Председател на Общински съвет Карнобат, относно:** УПЪЛНОМОЩАВАНЕ НА ПРЕДСТАВИТЕЛ НА ОБЩИНА КАРНОБАТ ЗА УЧАСТИЕ В ИЗВЪНРЕДНО ПРИСЪСТВЕНО ЗАСЕДАНИЕ НА ОБЩОТО СЪБРАНИЕ НА АСОЦИАЦИЯТА ПО ВИК И ОПРЕДЕЛЯНЕ НА МАНДАТА ПО РЕШЕНИЯТА, ПОСОЧЕНИ В ПРОЕКТА НА ДНЕВНИЯ РЕД.**Вх.№ 414/23.09.2025г.**

РЕШЕНИЍЕ:

**28.313.**І. Общински съвет – Карнобат на основание чл.21, ал.1, т.23 от ЗМСМА и чл.198е, ал. 3 и ал. 5 от Закона за водите дава мандат и упълномощава Кмета на Община Карнобат като представител на общината в Асоциацията по ВиК на обособената територия, обслужвана от „Водоснабдяване и канализация“ ЕАД, гр. Бургас с право да гласува по решението, посочено в проекта за дневен ред на предстоящото извънредно присъствено заседание на общото събрание на Асоциацията по ВиК – Бургас, насрочено за **15.10.2025 г. от 10,30 часа,** а в случай че не се проведе на тази дата –на 30.10.2025 г. от 10,30 часа, както следва:

По т. 1 от дневния ред:

**РЕШЕНИЕ:** На основание чл. 20, ал.3 от Правилника за организацията и дейността на асоциациите по водоснабдяване и канализация, общото събрание на Асоциация по ВиК на обособената територия, обслужвана от „Водоснабдяване и канализация“ ЕАД, гр. Бургас **приема** **решение за препоръчителния размер на вноската на държавата в бюджета на асоциацията за 2026 г. в размер на 40 000 /Четиридесет хиляди/ лева.**

**28.313.**II. Общински съвет – Карнобат на основание чл.21, ал.1, т.23 от ЗМСМА и чл.198е, ал. 3 и ал. 5 от Закона за водите определя Стефка Иванова – заместник-кмет на Община Карнобат за представител на Община Карнобат в извънредно присъствено заседание на общо събрание на Асоциацията по ВиК-Бургас, при невъзможност на Кмета на Община Карнобат да участва в Общото събрание на Асоциацията по ВиК-Бургас за приемане на посоченото решение.

**28.313.**III.Общински съвет – Карнобат на основание чл. 60, ал.1 от Административно процесуалния кодекс, предвид датата на насроченото заседание – 15.10.2025 г., резервна дата за провеждане на заседанието, без промяна на дневния ред – 30.10.2025 г. и с оглед осигуряване на представител на общината на общото събрание на Асоциация по В и К на обособената територия, обслужвана от „Водоснабдяване и канализация“ ЕАД, гр. Бургас

ДОПУСКА ПРЕДВАРИТЕЛНО ИЗПЪЛНЕНИЕ на настоящото решение.

 **ШЕСТА ТОЧКА ОТ ДНЕВНИЯ: ДОКЛАДНА ЗАПИСКА от Стефка Иванова – зам. кмет на Община Карнобат, относно**: Допълнение на „Програма за управление и разпореждане с имоти - общинска собственост за 2025 година“ **Вх. №420/25.09.2025г.**

РЕШЕНИЕ:

**28.314.**Общински съвет-Карнобат, на основание чл.21, ал.1, т.12 от Закона за местното самоуправление и местната администрация, чл. 8, ал. 9 от Закона за общинската собственост и чл.2, ал.2 от Наредбата за реда за придобиване, управление и разпореждане с общинско имущество – собственост на Община Карнобат, допълва приетата с Решение № 20.200 от 30.01.2025 г. на ОбС-Карнобат „Програма за управление и разпореждане с имоти - общинска собственост за 2025 година“ , като в раздел III.А.“Имоти, за предоставяне под наем“, част „помещения, терени“ се добави:

Терен с площ 17,00 кв.м., находящ се в ПИ с идентификатор 36525.501.1745 по КККР на гр.Карнобат, стар номер: квартал 50, парцел VІІІ, на ъгъла между ул. „Иларион Макариополски“ и ул. „Слав Мерджанов“ /в схемата, одобрена от гл.архитект – терен № 41/, за който е съставен АЧОС № 6589/22.03.2011 г.

 ОБЩИНСКИ СЪВЕТ – КАРНОБАТ